**ANGYALFÖLDI MÉDIA KÖZALAPÍTVÁNY**

**ADATVÉDELMI, ADATKEZELÉSI TÁJÉKOZTATÓ**

**ÉS**

**SZABÁLYZAT**

Jelen dokumentum (a továbbiakban: Tájékoztató) célja, hogy rögzítse az **Angyalföldi Média Közalapítvány** (székhely: 1139 Budapest, Béke tér 1. a továbbiakban: Közalapítvány) által alkalmazott adatvédelmi és kezelési elveket, amelyeket a Közalapítvány, mint adatkezelő magára nézve kötelező erővel ismer el.

 **Bevezető**

Adatkezelő elkötelezett a magánszféra, a személyes adatok védelme, az érintettek információs önrendelkezési jogának tiszteletben tartása iránt.

Adatkezelő kijelenti, hogy tiszteletben tartja az érintettek személyhez fűződő jogait.

A rögzített személyes adatokat (a képfelvételt) bizalmasan, az adatvédelmi jogszabályokkal, nemzetközi és hazai ajánlásokkal összhangban, a jelen adatkezelési tájékoztatónak megfelelően kezeli, és megtesz minden olyan biztonsági, technikai és szervezési intézkedést, mely az adatok biztonságát garantálja.

Amennyiben az adatkezelésben Érintett személy úgy érzi, hogy a jelen Tájékoztatóban foglaltakon túlmenően további kérdése van, vagy a Tájékoztató valamely része számára nem egyértelmű, az további magyarázatra szorul, vagy bármilyen adatkezelést érintő kérdése, kérése van, lehetősége van kapcsolatba lépni az adatkezelővel a megadott elérhetőségeken.

Az Érintett kérése esetén a kérelemben foglaltaknak megfelelően, az adatkezelő minden esetben részletes tájékoztatást nyújt a kezelt személyes adatokról, az adatkezelés céljáról, jogalapjáról, időtartamáról, és az adatkezeléssel összefüggő tevékenységről.

A Közalapítvány adatkezelési tevékenységével kapcsolatosan felmerülő információk, az Adatkezelési Tájékoztató mindenkor érvényes verziója elérhető a Budapest Főváros XIII. kerületi Önkormányzat honlapján:

***https://www.budapest13.hu/kozerdeku-adatok/***

Adatkezelő vállalja, hogy a Tájékoztató mindig a ténylegesen alkalmazott elveket és a valóságos gyakorlatot tükrözi.

**Fontos adatkezelési információk**

A Tájékoztató rendelkezéseinek kialakításakor az adatkezelő különös tekintettel vette figyelembe az Európai Parlament és a Tanács 2016/679 Rendeletében (GDPR), az információs önrendelkezési jogról és az információszabadságról szóló 2011. évi CXII. törvény (Infotv.), valamint a Polgári Törvénykönyvről szóló 2013. évi V. törvény (Ptk.) rendelkezéseit.

A személyes adatok kezelése szempontjából a Közalapítvány az adatkezelő, azaz a Közalapítvány felelős az Érintettek személyes adatainak jogszerű kezeléséért.

***Adatkezelő: Angyalföldi Média Közalapítvány***

***Képviselői: Gellért Lajos kuratóriumi elnök***

 ***Pacsutáné Bradák Mária kuratóriumi tag***

***Székhelye. 1139 Budapest, Béke tér 1.***

***Adószám: 18084362-1-41***

***Email: gellertlajos@bp13.hu***

***Adatkezelő fő tevékenysége:***

a) a kerületi lakosság közszolgálati tájékoztatásának biztosítása, az önkormányzat működéséről, terveiről szóló rendszeres információadás, a cél elérése érdekében televízió- és rádióműsorok, rendszeres és időszaki kiadványok készítésének előkészítése, illetve támogatása;

b)a kerületi lakosság tájékoztatásának biztosítása a XIII. kerületben végzett kulturális, közéleti, kerületfejlesztési, sport- és tudományos tevékenységekről, a cél elérése érdekében kulturális és tudományos ismeretterjesztő műsorok, elektronikus és írott sajtó, rendszeres és időszaki kiadványok készítésének figyelemmel kísérése, illetve támogatása;

c) fenti célok érdekében együttműködés kialakítása a közalapítványhoz csatlakozó más belföldi és külföldi természetes és jogi személyek között.

***Adatvédelmi tisztviselő neve: Sági Judit a kuratórium tagja***

***Adatvédelmi tisztviselő elérhetősége: Angyalföldi Média Közalapítvány – TV13 –***

 ***1131 Budapest, József Attila tér 4.***

**1. A kezelt adatok köre, az adatkezelés jogalapja, célja, és az adatkezelés időtartama**

Az adatkezelés irányelvei:

Az adatkezelő kijelenti, hogy az adatkezelési szabályzatban foglaltak szerint végzi a személyes adatok kezelését és betartja a vonatkozó jogszabályok előírásait, különös figyelemmel az alábbiakra:

* A személyes adatok kezelését jogszerűen és tisztességesen, valamint az érintett számára átlátható módon kell végezni.
* A személyes adatok gyűjtése csak meghatározott, egyértelmű és jogszerű célból történhet.
* A személyes adatok kezelésének célja megfelelő és releváns legyen, és csak a szükséges mértékű lehet.
* A személyes adatoknak pontosnak és naprakésznek kell lenniük. A pontatlan személyes adatokat haladéktalanul törölni kell.
* A személyes adatok tárolásának olyan formában kell történnie, hogy az érintettek azonosítását csak szükséges ideig tegye lehetővé. A személyes adatok ennél hosszabb ideig történő tárolására csak akkor kerülhet sor, ha a tárolás közérdekű archiválás céljából, tudományos és történelmi kutatási célból vagy statisztikai célból történik***.***
* A személyes adatok kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.
* Az adatvédelem elveit minden azonosított vagy azonosítható természetes személyre vonatkozó információ esetében alkalmazni kell.

**2. Adattovábbítás**

Adattovábbítás kizárólag konkrét, jogszabályban, hatósági döntésben meghatározott esetben és az ott meghatározott körben, vagy az érintett hozzájárulásával bérszámfejtés, megbízási, vállalkozási díj megfizetése céljából történik, amelyhez az érintett írásban, a vonatkozó szerződés megkötésekor kifejezetten hozzájárul.

**3. Adatfeldolgozók**

Az adatkezelő adatfeldolgozót nem vesz igénybe.

**4. Az adatkezeléssel kapcsolatban**

Az adatkezelés időtartamán belül a GDPR alapján az alábbi jogok illetik meg:

– személyes adatokhoz és az adatkezeléssel kapcsolatos információkhoz való

 hozzáférés,

– helyesbítéshez való jog,

– adatkezelés korlátozása,

– törléshez való jog,

– hordozhatósághoz való jog,

– tiltakozáshoz való jog,

– hozzájárulás visszavonási joga.

Az adatkezelés időtartama mindig a konkrét felhasználói cél függvénye, de az adatokat haladéktalanul törölni kell, ha az eredetileg kitűzött cél már megvalósult.

Az adatkezeléshez történő hozzájárulását az érintett személy bármikor visszavonhatja a kapcsolattartási e-mail címre küldött levélben. Amennyiben a törlésnek jogszabályi akadálya nincs, ez esetben adatai törlésre kerülnek.

Az adatok megismerésére jogosultak az adatkezelő és alkalmazottai.

Az érintett személy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról.

Az érintett személy bármely időpontban visszavonhatja az adatkezelési hozzájárulását, de ez nem érinti a visszavonás előtt a hozzájárulás alapján végrehajtott adatkezelés jogszerűségét.

Az érintett személy élhet a felügyeleti hatósághoz címzett panasz benyújtásának jogával. Az érintett személy jogosult arra, hogy kérésére az adatkezelő indokolatlan késedelem nélkül helyesbítse, illetve kiegészítse a rá vonatkozó pontatlan személyes adatokat.

Az érintett személy jogosult arra, hogy kérésére az adatkezelő indokolatlan késedelem nélkül törölje a rá vonatkozó pontatlan személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben az adatkezelésnek nincs más jogalapja. A személyes adatok módosítása vagy törlése kezdeményezhető e-mailben, telefonon vagy levélben a megadott elérhetőségi lehetőségeken.

Az adatkezelő kijelenti, hogy az automatizált döntéshozatal, profilalkotás nem történik.

A jog gyakorlásának célja az adatkezelés jogszerűségének megállapítására és ellenőrzésére irányulhat.

**5. Adatbiztonság**

Az adatkezelő informatikai rendszerek működtetése során a szükséges jogosultságkezelési, belső szervezési és technikai megoldásokkal biztosítja, hogy a személyes adatok illetéktelen személyek birtokába ne juthassanak, illetéktelen személyek az adatokat ne tudják törölni, módosítani vagy kimenteni a rendszerből. Az esetleges adatvédelmi incidensekről az adatkezelő nyilvántartást vezet, amennyiben szükséges, a felmerülő incidensről az Érintett tájékoztatást kap.

**6. Egyéb rendelkezések**

Az adatkezelő fenntartja a jogot, hogy jelen adatkezelési tájékoztatót az adatkezelés célját és jogalapját nem érintő módon módosítsa.

**Jogorvoslati lehetőség**

Az Érintett által tapasztalt jogellenes adatkezelés esetén az Érintett jogosult haladéktalanul értesíteni az adatkezelőt. Az adatkezelő köteles mindent megtenni a jogszerű állapot helyreállítása érdekében,

Amennyiben az érintett szerint a jogszerű állapot nem állítható helyre, vagy az nem történt meg, alábbi szervhez fordulhat jogorvosért:

Nemzeti Adatvédelmi és Információszabadság Hatóság

Postacím: 1363 Budapest, Pf. 9.

Email cím: ugyfelszolgalat@naih.hu

Telefonszám: +36 1 391 1400

Fax szám: +36 1 391 1410

Adatvédelmi kérdésekkel kapcsolatban további információ található a Hatóság honlapján: http://naih.hu/

Adatvédelmi ügyekben polgári per indítható bíróság előtt.

Jelen Adatkezelési Tájékoztató ***2024. június 04.*** napjától érvényes.

Budapest, 2024. június 01.

Gellért Lajos

 a kuratórium elnöke

1. **melléklet**

**NYILATKOZAT**

Kijelentem, hogy az Angyalföldi Média Közalapítvány adatkezelési szabályzatát és tájékoztatóját megismertem, az általam átadott adatok kezeléséhez hozzájárulásomat adom.

A Közalapítvány és köztem, általam vezetett vállalkozás között létrejött szerződés megkötésével hozzájárulok adataim kezeléséhez a szerződés teljesítése céljából.

Budapest, …………………………………………..

 szerződő fél aláírása

1. melléklet

**NYILATKOZAT**

Kijelentem, hogy az Angyalföldi Média Közalapítvány adatkezelési szabályzatát és tájékoztatóját megismertem, az általam átadott adatok kezeléséhez hozzájárulásomat adom.

Hozzájárulok az adatkezelő által készített és általa sugárzott műsorok, média megjelenések során arcképem nyilvánosságra hozatalához.

Budapest, ………………………………………….

 szerződő fél aláírása